Judita/Libro šesto
<s></s>

<s>Libro šesto</s>

<s>Obrativ se Judit, reče: "Slište ča dim.</s><s>Bog nam će posudit još milosti za tim.</s><s>Zbodte kopjem jednim glavu tuj i pojte
 gori na gradu s njim, ter umistiv ojte.</s><s>Ništar se ne bojte.</s><s>Kada isteče dan, 
 odparvši vrat, projte z bukom, s oružjem van.</s><s>Svaki prid gradom stan, da još ne poj doli,
 ni se sa mista gan, ni kreni dotoli.</s><s>Dokol njih okoli, totu vas videće,
 zbuče se ter poli šatora hodeće
 i šćiti kučeće budu budit njega,
 ki se zbudit neće jur za vika sega.</s><s>Ki kada vide ga prez glave ležeći
 i karvava svega, hoće jih strah sveći.</s><s>Vi kad jih bižeći od zgoru vidite, 
 tad smini hiteći na njih oborite.</s><s>Slobodno naprite, jer pod noge vaše
 Bog njimi poskite, dat jim će zle paše.</s><s>Probavit će čaše ke su sinoć pili,
 ginut će njih baše, vi ćete bit cili.</s><s>I kojojno sili Mesopotami(j)a
 pridav se uhili i sva Cilici(j)a,
 i još s njom Siri(j)a, tuj ćete sada vi
 raztirat, da svi(j)a nogami kud ne vi."
Kako jim reče, svi tako učiniše.</s><s>Akior, jerbo vi kolika moć biše
 Boga, kim dobiše, poganski blud pusti
 u ki pri živiše, poča zakon bljusti.</s><s>Boga sartcem, usti jednoga počtova,
 njega t' ne popusti.</s><s>Pokol se obrizova, 
 tuj vazda stanova sa obitil'ju svom,
 sveto životova do konca u gradu tom.</s><s>Vidiš li da u kom čoviku pravda jest,
 još da ga triska grom, u dobro ga će unest.</s><s>Dobro će ustat i sest, vekše će nevolje
 napokon ga navest na spasen'je bolje.</s><s>Danica jur skolje zrakom odivaše,
 ter čarljeno polje suncu pušćivaše.</s><s>Sunce podivaše jur svitlu glavu van,
 jur svuda sivaše, jure bi bili dan.</s><s>Zbodena na ostan na turnu tikva sta,
 i ništar ne postan, s oružjem družba sva
 barom po vrata ta buknu z bukom na dvor.</s><s>Trumbitaš praskat ja protiva vojsci zgor.</s><s>Po vojsci sta gromor, tekoše k šatoru.</s><s>Ki bihu pod šator, staše prid komoru.</s><s>Oružjem koporu, Oloferna zbučit
 hteć, jer na zaporu ne smihu mu kučit.</s><s>Zamani bi bučit, on se ne probudi.</s><s>Tim se jaše mučit.</s><s>Shode glave ljudi
 vrataru, da zbudi njega sad, rekoše,
 koga čuti sudi vojvode dojdoše
Govore: "Zidoše od zakutak miši,
 ter nas zatekoše da boj bi(j)u piši."
 Tad Vagav ulisši, u dlan bi beritom, 
 za tim poposliši, mneć da spi s Juditom.</s><s>Ne čuvši za svitom šušnja ni govora,
 zadi parst za plitom, razmaknu zastora.</s><s>Ugleda trup zgora gdi leži prez glave,
 a pod njim je kora postilje karvave.</s><s>Zavapi i plave razdri o se rube,
 i brade pahljave sidine oskube.</s><s>Zatim sobom snube, plačan teče vidit
 od skrovišća kruge u ke staše Judit.</s><s>Ne zastav ju, hitit ja da van isteče.</s><s>Istekši ja vapit: "Jedna žena", reče,
 "Židovinka, spletče rugo u sem dvoru,
 priročno poleče Nabukodonosoru.</s><s>Evo u svu komoru Oloferne kopni
 na postilji goru, na njemu glave ni!" 
 Asirski baše ti glas kada slišiše,
 obojmeknuše svi i svite razdriše.</s><s>Svi se pristrašiše, kako komu gavun
 vali zbiv odniše argutlu i tamun.</s><s>Dimajući garbun jidrom paha, huhće, 
 miša s morem salbun, on od straha darhće.</s><s>Takim strahom dahće bjeno sartce ovih,
 plač ter vapaj bahće, i jur obide svih.</s><s>Ne osta karv u njih, i vidiv na grad dil
 udov Olofernjih, strah jih je veći bil.</s><s>Marmor je svuda vril, smete se vas okol.</s><s>Starknja usta od sil, svak je bižat obol.</s><s>Kako kada sokol u nebo se vija,
 jato se ptic odzdol široko razvija.</s><s>Ča pri more svi(j)a, naprid se po(j)ima, 
 jer ga strah zabi(j)a, duše ne po(j)ima.</s><s>Tako tada njima bojazan micaše,
 simo-tamo svima po polju starkaše.</s><s>Svaki se bojaše jer Betulijani
 oružnih hust staše nad njimi u strani.</s><s>Ki vidiv da bani asirski odbigoše,
 s onih gornjih stani vičući stekoše.</s><s>Stižući bodoše mnozih šćipačami.</s><s>Mnozih posikoše po pleću sabljami.</s><s>Mnozih ki lugami na konjih bižahu, 
 sabjeni praćami legoše u prahu.</s><s>Nevidom svi(j)ahu.</s><s>Nigdar toke sile
 u toliku strahu, ja mnju, nisu bile.</s><s>Kud su god hodile, ni kih moći manje
 jesu naskočile, ni tirale hlanje.</s><s>Ozi(j)a, da na nje od gradov pripuste,
 jer će biti sa nje, da jih ne upuste.</s><s>I da ljudi huste zaskoče na cistih,
 mače, ki to zuste tičući po mistih.</s><s>To pisa u listih, ke kada pročtaše, 
 od mist onih istih harlo se sticaše.</s><s>Ter ti jih tiraše, derući, bi(j)ući,
 gdi su njih mejaše deri dopirući.</s><s>Meu tim slazući od Betuli(j)e, ki
 grada čuvajući ostali bihu svi.</s><s>Asirski okol gdi biše ostao pust,
 mnogu pratež ondi raz(u)zeše u hust.</s><s>Kako vinograd gust, kad je voće zrilo,
 koga ne bude bljust pudar ni pudilo,
 jato ga pokrilo čvarljak, grozd ne ojde, 
 kad se je najilo, s punom gvačom pojde.</s><s>Tako svaki dojde ši(j)u nakarcavši,
 i u gradu projde, okol razsakavši.</s><s>Za njimi prignavši, ča gonit mogoše,
 ki, vojsku zagnavši, z dobitjem pridoše.</s><s>Tuj blago snesoše od asirske sile,
 i ča dotekoše, svim riše da dile.</s><s>Nikogar ne uhile, svi biše bogati,
 i po pune zdile jaše blagovati.</s><s>Jaše napi(j)ati, Bogu hvale daje, 
 i veseli stati redom počitaje
 gdi ki dostizaje biše koga ubil,
 gdi ki priticaje biše put zaskočil.</s><s>Bože, kolikih sil kolika gardina,
 kolikih slava dil i hvale visina, 
 koli vred izlinja pribiv se na poli!</s><s>Tako Bog načinja svih ki su oholi.</s><s>Svi gradi okoli činiše vesel'ja
 i na svetom stoli klaše mnoga tel'ja.</s><s>Cvitja tere zel'ja tla su natrusili, 
 borja tere jel'ja zide su nadili.</s><s>Trublje su trubili, bubnji su bubnjali,
 svirale svirili, cindre privartali.</s><s>Hvalu Bogu dali u pisnih pojući,
 tance su igrali, svitila žegući.</s><s>Hvalu još dajući dilu Juditinu,
 kim dobivajući skupiše litinu.</s><s>I gradi u istinu zdrišiše straha grop,
 ki mnjahu da zginu pod toke sile snop.</s><s>Eliakim, veli pop od Jerosolime, 
 noseć smočen isop kropljaše da snime
 nečistoć onime ki se ockvarniše
 svite martvih prime, kih zagnav ubiše.</s><s>Za njim ti grediše popovi mnogi zbor,
 s njim grede dopriše Betuliji na dvor.</s><s>I kad pram njim odzgor Judita iskasi,
 svakoga ju govor s hvalom dobročasi.</s><s>Riše joj: "Slava si Jerosolime sve,
 sva radost naša si, počten'je zemlje se.</s><s>Jere je sartce tve muški se nosilo, 
 tobom je strane ove misto oživilo.</s><s>A sve je to bilo, jer čistoću tvoju
 pogleda Bog milo i da t' milost svoju.</s><s>Jer sta u pokoju, muža ne poznavši,
 i u svetih broju, parvi ti umarvši.</s><s>Bog tebe zazvaši sparti nas brimena
 i tebe obravši proslavi t' imena.</s><s>Tim blagoslovljena biti ćeš po sve dni.</s><s>Biti ćeš blažena gdi dobru konca ni."
Takovom nju oni besidom slavljahu
 i Bogu pokloni s njom prikazivahu.</s><s>Ki godi imahu Olofernja blaga,
 k njoj ga prinošahu, ona Bogu da ga.</s><s>A sad veras snaga mojih nju hvaliti
 slaba jest i naga.</s><s>Ništar manj naviti
 neću se šćediti hvale, koko mogu,
 jer se isčuditi dilu nje ne mogu.</s><s>Smionost svoju mnogu ukaza Delbora,
 kad razbi nalogu vojske kon Tabora,
 da čast togaj stvora z Barakom razdili
 i s ljudmi njih dvora ki biše u tom dili.</s><s>Jahele još sili hvala se pomina
 jer kralja uhili od Kane Jabina.</s><s>Kadano bi smina Sisaru ubiti
 kino k njemu plina općaše nositi.</s><s>Da to učiniti sama a samomu,
 i čaval zabiti (j)ur pristrašenomu
 laglje je ner tomu ki steć meu svojimi
 prićaše svakomu da će vladat svimi.</s><s>Još je dika s timi i onoj ka Sibi
 svitom svojim snimi glavu kako ribi.</s><s>Grad jur na pogibi tad Abela biše
 i u toj potribi tim se slobodiše.</s><s>Da toj učiniše jednomu vele jih,
 a njoj hvala biše ka na to svede jih.</s><s>Da ka meu veće jih sama vojvodu ubi
 i tim zatira svih, koli slavni(j)a bi.</s><s>Palas smila ne bi toko ni Diana,
 prizvavši joj k sebi s strilami Peana.</s><s>Ni kano Trojana kralju nos odrubi, 
 sasvim desperana, jer joj sina zgubi.</s><s>I keno suzubi muških vojask stahu,
 jake kako dubi, hrab(r)o se nošahu,
 na konjih ticahu prez sasa desnoga,
 gdino prižimahu kopja bodežnoga.</s><s>Ne bi smile toga u obraz pozriti,
 a smila je koga Judita zgubiti.</s><s>Koj poni Hipoliti, koj Pantasileji,
 more se saviti kruna, ka je oveji?</s><s>Ni slave takeji dostojna, ka kada
 ču na svojoj meji Babilona grada,
 da se sam oblada, od nje se odvargši,
 opet ga podklada, kose ne uzvargši.</s><s>Ni keno ner svargši nepri(j)atelja s konj
 i život mu stargši, mečem sikući po nj.</s><s>Takov tada zakon biše meu Zamate,
 nimahu taj poklon da budu mužate.</s><s>Ni ke Pira z bate rekoše odrinut
 ispod Sparte da te, ali s njom izginut.</s><s>Zato od nje minut inamo ne htiše, 
 Pir osta ostinut jer se i one riše.</s><s>Ni ke, kad razbiše Cimbre rimske sile,
 same se ubiše jer nisu hotile
 da budu sidile žive pod inimi,
 ner u boj hodile tada bihu s kimi.</s><s>Ni ona ka primi od Meleagra čast
 jer parva meu svimi prostrili prascu mast.</s><s>Prascu ki svaku slast kalidonskih dubrav
 (toku imaše vlast) gubljaše ne sustav.</s><s>Svih tih zajedno stav, ter Judite hvale
 s hvalami njih pristav, reć ćeš: Njih su male.</s><s>Pri toj su ostale kako pri hartu zec,
 pri sokolku gale, pri sunačcu misec.</s><s>Njih jošće slave breč po zemlji boboni,
 po zemlji (j)e nje teč - a na nebi (j)e ni.</s><s>Juditina zvoni i visoko gori,
 gdi (j)u s sobom poni, gdi su an'jelski kori,
Gdi su rajski dvori, kerubin, serafin,
 gdi su svetih zbori, gdi Bog i Božji sin,
 gdi (j)e svitlost prez tmin, radost prez pečali, 
 gdi ni konac ni fin dobru nje ni hvali.</s><s>A sad, ki ste iskali segaj svita slavu,
 ki ste nastojali imit slug zastavu,
 ki li dvigši glavu vojske ste vodili
 i svita daržavu poda se podbili; 
Ki ni svojoj sili, ni svomu blagu broj
 reći ste umili, živeći u pokoj
 i u raskoši svoj: vi(j)te, je l' dika ta
 vaša takmena ovoj ka se Juditi da?</s><s>Ona se sada sja, vi ste u tamnosti.</s><s>Nju radost obuja, vi ste plačni dosti.</s><s>Ona je u milosti kralja nebeskoga,
 vi ste u gardosti djavla paklenoga.</s><s>Tim ti se svakoga slava vred zamini,
 ki zabivši Boga, svit ljubi i cini.</s><s>Da tako ne čini presveta Judita,
 zato Bog učini da je blagovita.</s><s>Da se po sva lita i po vikov vike
 hvala nje počita, nje pronose dike
 po mora, po rike, po zemlje okol vas, 
 i gdi sve vernike sabire vičnji spas.</s><s>Jur poni svaki nas nju hti(j)mo sliditi.</s><s>Jur počnimo danas pobožno živiti:
 moliti, postiti, ponizit dušu i put,
 ostrine nositi, gizdav odvrići skut.</s><s>Daržat čistinje put, telu ne dati last,
 da svagdan truda prut, da nam ne da napast.</s><s>U svem Bogu dat čast, a ne moći svojoj.</s><s>Da Duha Sveta mast pomaga vazda njoj.</s><s>Utišen'ja pokoj diliti ubozim, 
 prostiti nepokoj uražen'ja mnozim.</s><s>I svakim nemozim pomoći ne kratit,
 i ka svakim mozim s ljubicom se obratit.</s><s>Ljubav ljubvom platit, ljubvom i gardinu.</s><s>Za zlih Bogu vapit da jim da dobrinu.</s><s>Ljubiti istinu, laže se čuvati,
 ufan'ja slatčinu nigdar ne pušćati.</s><s>To t' su bili pati, za ke Bog gospodin
 dostoja se obrati Juditu, kako t' dim.</s><s>Po njoj da zgasi dim Oloferna ljuta
 i slobod poda svim ki čekahu pruta.</s><s>I ki jur ni muta nimahu ča piti,
 lica suha, žuta pričali nositi.</s><s>Po njoj jih nasiti obil'ja mnogoga,
 po njoj jih naparti blaga još svakoga.</s><s>Svi puci cić toga veselit se jaše.</s><s>Ova hvaleć Boga radosno pojaše.</s><s>Svak, ki totu staše, uši gori napan,
 pisan nje slišaše, riči svoje zapan.</s><s>Ovo biše pisan ku ja govoriti:
 "Otvorite usan, počnite hvaliti
 Boga i slaviti u cimbale zvone,
 kitare udariti, psalm peti tone:
Bog bo potr one ki rat podvigoše.</s><s>Onim milost klone ki stav uzdahoše.</s><s>Zgubit nas dojdoše asirski odbori.</s><s>Toga ne stigoše, Bog njimi obori.</s><s>Dolce, varhe, gori bihu pokrilili.</s><s>Vod naših izvori bihu zavalili.</s><s>Požgat su pritili sela naša i stane, 
 žene z ditcom htili vest u svoje strane.</s><s>Inim dati rane, svih smartno sikući,
 da Bog naš nas brane, njih slomi tukući.</s><s>Karvavca dajući pod oblastju žene,
 sile njih hotući da budu smetene.</s><s>Zatoj ti spletene biše mnogim strahom,
 razbjene i bjene karv smišaše s prahom.</s><s>Ke s nesmirnim bahom bihu nastupile,
 a pak s ovim gradom bit se nisu smile.</s><s>Oloferna bile nisu mnozih ruke, 
 ni ga naskočile vojske, napan luke,
 ni pojamši suke žiganti nesmirni,
 ni od meči zuke ljudi boju birni.</s><s>Da u suknji pirni Judit, hći Merara,
 i pameti virni pozorom ga vara.</s><s>Svarže s sebe stara udovna odila
 i sta na njoj zgara zlato, biser, svila.</s><s>Rumena ter bila lica sva učini.</s><s>Pojde kako vila: tim njega prihini.</s><s>Tim sartce u pini stavi mu pak glavu
 odkla kako svinji ali kako bravu.</s><s>Čut bi kako lavu vijan'je plača njih,
 bižeći po travu kad vidiše mo(j)ih.</s><s>Ki jih tukaše svih, goneći kako skot,
 sto tisuć biše kih i četarsta krat stot.</s><s>Božja bo to bi hot, tako da bigaše
 okola pustiv plot.</s><s>Naši jih stizaše.</s><s>Naši jih deraše, oni predajući,
 naši jih rizaše, oni se ne rvući.</s><s>Zato sad pojući recmo u radosti: 
 Bože svemogući, kolike s' kriposti!</s><s>Ki tvojoj jakosti mogu bit opori?</s><s>Sve od tve strahosti terpi jer sve stvori.</s><s>Ganut se je gori i svita zemlji svoj,
 kada ti odzgori, sardit pogledaš k njoj.</s><s>Da strah u kih je tvoj, bojeć se zgrišiti,
 ti jim ćeš dat pokoj, ti jih uzvišiti.</s><s>A kino prititi narodu budu mom,
 ti jih ćeš suditi i starti rukom tvom.</s><s>Pasti će s moćju svom u oganj neugasljit, 
 bit pića čarvu tom ki nigdare ni sit."
Zatim puk ja hitit u Jerosolim pojt.</s><s>Bogu se poklonit ki jih li ne hti ojt.</s><s>Hteć barzo tamo dojt, putem se varviše,
 prišad, u tempal projt po vrata nagliše.</s><s>Saužge činiše gori na oltare,
 zavite svaršiše prikazavši dare.</s><s>Stahu redom žare gdi se umivahu,
 i tamjana pare svuda se vijahu.</s><s>Mirisi vonjahu, zvonjahu psaltiri, 
 popovi pojahu, odpivahu miri.</s><s>Sjahu kandaliri zlati, sedmostruci,
 i bili dupliri, kako puri luci.</s><s>Dvigši obi ruci, a prignuv kolina
 klanjahu se puci hvaleć Gospodina
 Vesela družina mnogu čini radost,
 jer kim biše tmina, slaja jim bi svitlost.</s><s>Juditina milost oružje pridava,
 Olofernja oholost kim se oružava.</s><s>Koga joj tad dava puk nje kad u gradu
 s plinom ujahava, vesel glade bradu.</s><s>U tempal da dadu tuj.</s><s>Reče: "Čast Bogu."
 I k tomu nadadu karzno na kom nogu
 steriše, ki mnogu oholast odside
 kad ona nebogu glavu mu odkide.</s><s>Tri miseci side u Jerosolimi,
 tuj pi(j)ući i jide.</s><s>Judita sa svimi
 vele veselimi blagdane radosti
 čini, jere primi dobitja milosti.</s><s>Paka u naglosti svi se razidoše, 
 kino bihu gosti, svak k svo(j)im idoše.</s><s>Da parvo pojdoše Juditu združiti,
 od nje odidoše čtovani i siti.</s><s>Ona posta biti slovuća po svitu,
 počaše ju čtiti više svih uznitu.</s><s>Zatim vazda svitu udovne čistinje
 nosi na se zditu, odkol umri muž nje.</s><s>Do stare starinje živi u počten'ju.</s><s>Lakesis trudi nje ču tad u preden'ju,
 Kloto u varćen'ju, Atropos pririza, 
 Kad ona življen'ju sto i pet lit stiza.</s><s>Grob ju on poviza u ki joj muž biše,
 veće se ne dviza od tud gdi ju skriše.</s><s>Duh se veseliše da - puti tamnice
 izbavljen - grediše gledat Božje lice.</s><s>Puk obrazom nice nad greb plačan zarča
 govore: "Danice svitlost nam pomarča,
 keno glas potarča slavan po svitu svem
 i nju smart posarča, evo je u grobu sem.</s><s>Sama ka biše prem dostojna živiti
 za napokonnji(m) dnem svih vikov, svih liti.</s><s>Ojme, da viditi nećemo ju veće,
 ni s njom govoriti.</s><s>Obrati nam pleće.</s><s>Utišit se neće, Judita, za tobom
 puk ov, jer ležeće neć ga pri(j)at s sobom.: :  2075
 Ti s' zaparta grobom, mi suze ronimo,
 ubjeni smo znobom, ča ćemo, ne vimo.</s><s>Ti nam biše, vimo, utiha pečali,
 a sada kopnimo prez tebe ostali.</s><s>Svi smo, evo, pali kako prisičen bor, 
 i veli i mali tebi upje: "Otvor!"
Otvor, ter nas zatvor s sobom u tom grebi.</s><s>S tobom umriti umor gorak nam jur ne bi.</s><s>Da gorko po tebi živit je življen'je,
 svaki plače sebi da zgubi utišen'je.</s><s>Da zgubi učen'je svake riči prave,
 da zgubi dičen'je svake s tobom slave.</s><s>Ojme!</s><s>Da prez glave ostasmo marzal trup.</s><s>Sartce jadi dave, ostasmo pribjen stup.</s><s>Ojme!</s><s>Tko toko tup i tvard more biti, 
 da bjen od tacih krup neće pocviliti
 ali ustaviti pečalno tužen'je?</s><s>Gdi ste naši sviti, gdi s' naše počten'je?</s><s>Gdi si urešen'je, gdi si naša časti?</s><s>Gdi si uzvišen'je israelske vlasti?</s><s>Gdi si vela slasti svetoga života?</s><s>Gdi s' razuma splasti, gdi s' svaka dobrota?</s><s>Od nas se odmota, a sad ča čekamo,
 ner da nam teškota nika pride samo!</s><s>Prez tebe predamo, prez tebe hoditi
 ne umimo kamo, ni ča učiniti.</s><s>Ti nas zašćititi od zla umi(j)aše.</s><s>Ti nas obraniti od sile mogaše.</s><s>Sunce, ti nam sjaše u dne ter u noći,
 dokla ti življaše.</s><s>Tko će sad pomoći?</s><s>Timi žutki voći svi se pokladahu.</s><s>Take tužbe moći k sartcu privijahu.</s><s>Tako žaleć stahu.</s><s>Osmi dan kad pride,
 svi jure mučahu, svak na stan otide.</s><s>Sila ne izide koja bi zadila
 sela ali zide sinov Israila.</s><s>Dokla je živila Judita na saj svit,
 zemlja je u mir bila i potom vele lit.</s><s>Dan u ki bi dobit Oloferne čtiše,
 svećen je vazda bit od tih ki dobiše.</s><s>Dokla ne podbiše pod jaram svu šiju,
 pokol umoriše s proroci Mesiju.</s><s>Komu poklon diju, Bogu, spasu momu,
 jere konac viju počitan'ju tomu.</s><s>Juditi u komu slava će bit dokol
 svitu zemaljskomu počne gorit okol.</s><s>Ako li daj dotol dokla zemlja ova
 bude na karte sfolj slovinjska čtit slova.</s><s>Trudna toga plova ovdi jidra kala
 plavca moja nova.</s><s>Bogu budi hvala
Ki nebesa skova i svaka ostala.</s><s>Amen.</s>

<s>Ovdi svaršuju knjige Marka Marula Splićanina<br/ >
svarhu istorije svete udovice Judite,<br/ >
štampane u Bnecih po(m)njom i nastojan'jem<br/ >
Petreta Srićića Splićanina.<br/ >
Na svem Bogu hvala.</s><s>Amen.
<br/ >
In Vinegia per Guilielmo da Fontaneto de Monteferrato ad instantia de maistro Marco libraro al signo del libro.</s><s>Nel anno del Signor(e) MDXXI, adi XIII agusto.</s>

<s>Linclito Antonio Grimano principe vivente.</s>

<s>Judita</s>

